als_Latn dik_Latn sag_Latn
Prokuroria Speciale e Shkupit ka dënuar ashpër publikimin e materialeve dhe bisedave private, që sipas saj, prishin integritetin, dinjitetin dhe moralin e personave, ndërsa ka paralajmëruar se kjo është një vepër penale, që dënohet nga 1 deri në 5 vite heqje lirie.
Deklarata vjen në një kohë kur organi i akuzës ka nisur hetimet për përgjimin dhe publikimin e bisedave intime, mes Zv/Kryeministrit shqiptar Musa Xhaferri dhe Deputetes Ermira Mehmeti, të publikuara në rrjete sociale.
Sipas Prokurorisë, neni në fjalë parashikon që kushdo që përdor paisje të veçanta në mënyrë të paautorizuar, përgjon dhe regjistron biseda ose deklarata dënohet me burg, nga 1 deri në 5 vjet.
Sa i përket përgjimit të bisedës intime mes Xhaferrit dhe Mehmetit, kjo e fundit, në një reagim të sajin në emisionin “Opinion” tha se materiali i publikuar është një montazh për të cilin është shantazhuar prej muajsh ekonomikisht nga personat që e kanë publikuar. /tvklan.al
als_Latn als_Latn als_Latn als_Latn